Ստեղծվել է ՀՀ ԶՈՒ հոգևոր առաջնորդությունը
1997թ. երջանկահիշատակ Գարեգին Ա կաթողիկոսի և ՀՀ պաշտպանության նախարար լուսահոգի Վազգեն Սարգսյանի համատեղ նախաձեռնությամբ նոյեմբերի 13-ին ստեղծվեց ՀՀ ԶՈՒ հոգևոր առաջնորդությունը: Բանակի հոգևոր ծառայության առաջին պատասխանատուն էր Տ. Վրթանես վարդապետ Աբրահամյանը:
1999թ. դեկտեմբերին ծառայության պատասխանատու նշանակվեց Տ. Արշեն աբեղա Սանոսյանը, որից հետո` 2004թ.` Տ. Նորայր աբեղա Սիմոնյանը:
2007թ. հոկտեմբեր ամսից ՀՀ ԶՈՒ հոգևոր առաջնորդ է նշանակվել առաջին պատասխանատուն` Գերաշնորհ Տ. Վրթանես եպիսկոպոս Աբրահամյանը:
Մեր բանակն իր պատմության ընթացքում երբեք չի ունեցել հոգևոր խորհրդատու կամ սպասավոր, չնայած` հայ հոգևորականը միշտ էլ եղել է հայ զինվորի կողքին, հատկապես` պատերազմների ժամանակ: